પાર્ટીના મુખપત્ર સામનામાં આજે એક સંપાદકીયમાં કહેવામાં આવ્યું કે નોટબંધીએ દેશને આર્થિક અરાજકતામાં નાખી દીધો, પછી વડાપ્રધાન નરેન્દ્ર મોદી દેશને આપવામાં આવેલા વચનોને લઇને કેવો પ્રાયશ્ચિત કરશે? નોટબંધીની કવાયત લોકપ્રિયતા હાંસલ કરવા માટે કરવામાં આવી. ઉદ્ઘવ ઠાકરેના નેતૃત્વવાળી પાર્ટી નવેમ્બર ૨૦૧૬માં ગોવામાં આપવામાં આવેલા મોદીના ભાષણનો ઉલ્લેખ કરી રહી હતી જ્યાં વડાપ્રધાને લોકોને ૫૦ દિવસ સુધી તેમને સહયોગ આપવાની અપીલ કરી હતી અને કહ્યું હતું કે જો તેમના ઇરાદા ખોટા સાબિત થયા તો તેઓ દેશ દ્વારા આપવામાં આવનાર કોઇ પણ સજા ભોગવવા માટે તૈયાર છે.